The steering committee of Lango Conference 2012 (LC12) has presented the conference report and accountability to the council of Lango clan leaders (Owitong).
The ceremony took place in Lango Cultural Centre in Lira on Friday 22 March 2013. The meeting was chaired by the Speaker of Tekwaro Lango Wakili Okello and attended by Won Nyaci, Won Deo Yocam Odur, Prime Minister of Tekwaro Lango
Here is the full report (in Leb Lango) as presented by Dr Engineer Michael Odongo
REPORT BOT COUNCIL O’WITONG IKOM COKERE A’LANGO ADWONG (LANGO CONFERENCE) AME OBIN OBEDO ININO DWE 27-29 DECEMBER 2012, I
Pagi Kop: Lango Onote Pi Dongo Paco
An Awitong Eng. Dr. Michael M. Odongo Okune, Awitim me Lango
Adwongkom Yuba me Cokere LC12
Friday, 22.02.2013
Won Deo Won Kwogo me Lango, Adwong Yosam Odur Ebii
Prime Minister Te Kwaro Lango, Awitong
Owi Jang Tic Apapat i’ Mampici a’Won Nyaci
Otel Dini Apapat
Owitong kede Rwode Ducu
Otela Mon kede Bulu
Mon kede Coo,
Mia awaka adwong meicel kede yom yic me an icung inyim wu tin
1. LOC ME TEKWARO KEDE JAMI ABECO I TEKWARO WA
2. LONYO PI DONGO LOBO
3. NGOLLO KOP ATIRA KEDE LOC
4. MEDDO TEKO WA I YORE APAPAT PI ANYIM
Tic atin atye kede en me yaro inyim wu
Cokere obin ocakere kede me abulu inino dwe 27.12.12 te tum ime ajo adongo inino dwe 28 kede 29 December 2012. Bulu obin obedo aromo 500 iwite kun ya iyi atekere, dini apapat kede iryongetogo atye i Lango
Cokere adwong obin otero nino aryo kun Won Deo oyabo inino dwe 28.12.12 ame loko lok atek pi kop me ropo te Kwaro a’ Lango. Adwong Lobo obin ocego cokere ni i’odiko me inino dwe 29.12.12 kun loko atek okop me te Kwaro, wii bie, dongo lobo kede lweny ikom two jonyo. Pagi kop ame mako anyim a’Lango ngat ame omio obin obedo Prof. Opio Odongo me Aboke. Odiro apapat ame obedo otino Langi ipaco
Cokere ni obino acalo adwogi me neno akwiri iwang abit kede tam atut a’ Won Deo wa me Lango ame obin oweko en opelo kede waraga mere inino dwe 25.1.12 kun kelo bot Langi tam me lwongo cokere wek lar ote moko tam ikom peki a’Langi. Won Deo yie tye cwer atek ikom peki adong ogomo gony gi i’Lango
Pi mano Te Kwaro obedo kede twero me lwongo cokere ni i’cik me lobo ame olwongo ni Institution of Traditional and Cultural Leaders Act, 2011 cura 9 ame yeyi oloc me te Kwaro moro nu me yele ikop me dongo lobo kede medo lonyo bot jo gi agin oloo. Cokere olubo tyen en acwany bed
Tam a’ Won Deo ni obin onwongo cwak adit ibot Adwong Preciden wa me Uganda Gen Kaguta Yowei Museveni ikare ame Won Deo Olime i oot Ker me Uganda Nakasero inino dwe 14.2.12. Cwak odany dang obin oya i bot wun Owitong me Lango i’ Cokere me Council wu ame obedo inino dwe 12.5.12
Oyub cokere ni obin otio tic atek pi mwaka acel iyul me miyo yika cobere apwot. Adwong Edola Bosco me Omolo Odyakol obin ojalo Hotelere Margeritta ame tye i Junia Kwota pi rwate Oyub Cokere pi kare i kare. Atema tema obedo dwong twatwal ame oya ibot omego kede amego wa mogo ame ateni obin oremo ote bedo gegeco kop me cokere ni ageca te miyo goba odany pelo oko iye. Pi dwir agoba kun kare ikare lanyo ateni oko, ote bino miyo wan oyub cokere gorode doko ayot. Dwon goba onwongo longo atek kato me ateni oko akadi ateni red ni ngo pe dong onwongo winyere. Ento pi mara Acwec Akwoo me Polo ote miyo Cokere tum apwot kun kwanyo lewic iwi wa oko pi atwali.
Yubu cokere a’lwak acalo mani pe yot dang omio wa otagere twatwal. Myeka wa onwongo tye pi wele 500 pi nino abulu kede 1,000 pi nino acel acel pi Cokere adwong. Omio ote yubu bajet me Ushs.450million iyi acaki wa me tic idwe me abicel. Gen wa onwongo tye ni pol cente wa kede jami amite pi cokere bino ya ibot atekere acel acel iwel me Ushs 500,000/=. Pi rucu rucu ame obin otugere iyi akina oloc me Te Kwaro man pe obin otiye imiti wa. Obin ongolo jami okene oko i bajet ote dwogo i Ushs250million ento man dang pe obin olare. Kadi do bed amano fund raising dinner me nino dwe 5.10.12 obin omio wa Ushs. 29,650,000 akome kede Ushs. 37,495,000 acikere. Gum dang te bedo tye ni Mampici a’Prime Minister me
Cente ame dong oraye ducu akome kede cikere pi cokere man obin obedo Ushs. 123,325,000 ento tic otiye kede en akome ote miyo wa donyo i banya me UShs19million. Akwantabiliti me lim kede jami ducu ame orao pi cokere ni kede yore ame otio kede tye odano inge repota ni nama annex 1.0a. Adong okeli wa banyi adwong twatwal obedo ikapu kede buke akwana ame obin mio dano acelacel ame obedo i cokere ni. Cem kede gi amata dang obin otero wa agwa meicel. Amito pwoyo omema na ame Oyubu Cokere ni pi cuny me dyere ame gin obedo kede naka iyi agiki ote jalo kare gi, gi cing gi ikede en ocele omio yuba otum apwot. Jo ducu ame obedo icokere man dang odano nying gi okom buk ripot ame ayaro botwu ni. Apwoyo Owitong me Lango ame opong i ka cokere iwel me 120 ni kato.
Adwong Won Deo akwayi imia dong kare me wek ami ripot i kom moka ame Langi odonyo kede i ka cokere man. A peru akwano moka a’Lango ni, wek kong akob ni cokere ni pwod i record me Lango obedo pi tyen ma acel ame Langi opelo kede tam gi ikom ngo agin amito pi anyim gi. Ber a cokere ni ocoko Langi adongo ayam opono itwok piny ducu iwi lobo te kelo paco
Wek dong alokere ikom moka. Moka ducu tye odano ikom ripota ni number annex1.0b kun otye iyi iryonget angwen apapat kit man:
1. LOC ME TEKWARO KEDE JAMI ABECO I TEKWARO WA
2. LONYO PI DONGO LOBO
3. NGOLLO KOP ATIRA KEDE LOC
4. MEDDO TEKO WA I YORE APAPAT PI ANYIM
Moka a’Lango ni ame olwongo ni Lango Development Agenda tye kede jami olil me atima pi kelo dongo lobo kede alokaloka abeco ikwo ajowa. Jami me atia ni kite gi tye SMART (OLIL)kit man:
· Specific (Okemere atir)
· Measurable (Pimere)
· Actionable (Tiye)
· Respoonsibility (Nga/ngo atio)
· Time bound (gwok cawa)
Laro lok i’Cokere obin okelo tam apapat ecipan ibot lwak ento tame ni ducu tye ame oguru gi ite guti kop angwen imalu nu kit ame adano kede ikom report piny kani.
Yekko Moka me Cokere a Langi 2012
1. LOC ME TEKWARO KEDE JAMI ABECO I TEKWARO WA
2. NGOLLO KOP ATIRA KEDE LOC
3. LONYO PI DONGO
4. MEDDO TEKO WA I YORE APAPAT PI ANYIM
Iwiewie, moka tye ongido imwaka imwaka cakere imwaka ni naka 2015 kun dang ocimo iryonget abino tiyo onyo lubu yo cobo moka man. Porere Te Kwaro lango tye kede moka okene ame en bino tiyo ikome acalo yubu pen cik me Te Kwaro. Ocele tye ame en bino lubu yore ibot iryonget ocele me cobo calo lubu yoo wudi Owitong ibot abumente imalu. Lango language Board, Lango Parliamnetry Groyup, Abumente atitino me te dero iyi Lango
Ineno wa wan joo oyubu LC12, tam wa tye ni me miyo jami tiye apwot kit a’Lango amito kede, myero Te Kwaro cim Committee me Orot Piny (LC12 Resolution Monitors and Evaluators) ikom ame bino kubere kede roto dule apapat ame oketo tic iwi gi ni wek kare ikare gin omi ripot bot Council me Owitong kede Langi ducu. Omema mere romo ya ikom Cabinet a’Won Deo, Owitong, Owibye, Omema me Parliament, odiro tic apapat, joo wa ige pii, bulu, mon, jo dini kede Langi ocele aromo jalo cawa kede gi cing gi pi ber bedo a’Lango. Committee ni tic gi nama acel bino bedo me yubu workplan kede bajet gi (wi cura mere tye oyubu oko iyi book LDA (papara 119) eka ote cwalo botwu
Iyi akina moka magi ducu, yeya me lok iyi acel. Man kop ikom Pen Cik me Te Kwaro. Makatal me yubu pen cik ite moka me LC12 tye oweko iwi wu wun Owitong. Langi tye akuru pen ciki kun okudu weo gi oko pien en pen ciki en ame bino twenyo loc me Te Kwaro I’Lango aber. Myero wun Council icim wunu Commitee me Owitong kede Omii Tam gi angeo cik me oyot dang kan aler, ote miyo gi yo tic (Terms of Reference) kede jami tic kede kare me tic joni te bebea iyi atekere 152 ni ducu i’Lango kan kun orao tam eka ote coyo draft constitution me anyama inyim wu kan. Abongo mano obino rwaco gen a’Lango oketo ikom wa ni i’rwac.
Ka dong awoto bala atyeko ripoti, amito ni atwe te kopa ni kit eni:
1. Adwoko pwoc bot Won Deo won Kwogo Won Nyaci wa me Lango Adwong Yosam Odur Ebii pi neno me atut ape twere oweko en otute atek me kelo Lango karacel ite loc me Te Kwaro naka tunu kede I’Cokere Adwong olwongo Lango Conference 2012. En Te Kwaro keken en ame noto Lango kadi do bedi wi bie, dini, atekere i’jami ocele papat opokowa. Ngec a’ Won Deo tye aneno anyim kun tamere ocung ka i noto kede dongo Lango. Apwoyo Adwong pi kwiri ni kede cuny aber ame itye inyutu ikom jo ni pi kare ducu. Wia dang pe wil kede Prime Minister wa me Te Kwaro Adwong
2. Adwoko pwoc botwu wun Owitong pi gen ame ibin iketo wunu ikom wan 72 ite cimo wa me youbu cokere. Pe obediwa ayot me timo ento dang otum kit adong otum kede nu. Apwoyo wu pi cwak ame ibedo wunu miyo wa ame ojingo cung w ate miyo wot anyim kede yuba.
3. Kwac wa tye ni me oyot myero wun Otela me Te Kwaro Otyek me oyot atubatuba ame tye iyi akina wu ame okello ryang cuny adwong bot Langi ducu dang the bwot balo LC12. Apokapoka pe bino miyo wa cobo mita a’Lango agin opelo kede i’LC12 ni. Bino bedo me Lewic atek ka iyo nge mwaka adek tunu 2015 pe tye ginoro ame obino nyuto ame cimo ni ocobo mita a’Lango. Otela ye ture ote dwogo piny me bedo karacel ite loc acel kun dog gi acel, tam gi acel mita gi dang acel. Yubu loc me Te Kwaro myero cakere iyi atekere acelacel kun yin Awitong itye ame inoto joni iyori pi tic aber ame itye itimo. Pe dang ipok atekere ni ikom Lango pien wun keken pe iromo twero wunu kwo ka ibedo keken wu. Ikakan dang yeya wunu me dwoko pwoc bot Bishop JC Odur Kami me Kineno me Lango kede owote mere okwat i’dini apapat pi tute gi me temo noto otela me Te Kwaro ikare atelo tol ocek wokca. Akwayo gi me pe ool pien tic pwod tye.
4. Committee me Orot Piny (LC12 Resolution Monitors and Evaluators) ame ibino wunu cimo me lubu yo cobo moka a’Lango ni myero imi gi wunu kare me bebea iyi Lango ducu me rabo bot Langi iyi eryonget gi apapat calo atekere, ocoo amut, dule ape jengere ikom abumente, ocatwil, bulu, otino kwan ikede en ocele me wek joo ducu winy icuny gi ni moka tye pi ber bedo a’lwak.
5. Me miyo Committee me Orot Piny (LC12 Resolution Monitors and Evaluators) tiyo tic aber kit amite wun myero iyubere wunu me rayo lim ite miyo gi wunu. Pol kare ducu dang myero ibed wunu cwako kor gi wek gin oti tic ame imio gi wunu icuny opye abongo lworo.
6. Otela ame Won Deo oketo itic kede en ame en bino keto itic me Te Kwaro myero mi gi pwony oromo i’kite me tic me wek dano acel acel niang
7. Te Kwaro myero kub wat kede dule apapat amaro ber bedo a’Lango me yenyo yoo me jwiko me oyot gero me yi oot kede lara lobo aman otany woki ame tye akelo can apol iyi Lango woki. En kodi jami areco ni en ame tye adwoko Lango cen.
Yeya wunu dong kare me keto imi meja me Council wu
Apwoyo wu atek pi winya.
Awitong Eng. Dr. Michael Odongo Okune
AWITIM ME LANGO
CHAIRMAN STEERING COMMITTEE LC12
22 Febraury 2013
eng_Latn eng_Latn eng_Latn eng_Latn sag_Latn ltz_Latn quy_Latn eng_Latn eng_Latn lmo_Latn luo_Latn tur_Latn dik_Latn fij_Latn lmo_Latn dik_Latn knc_Latn luo_Latn dik_Latn luo_Latn dik_Latn yor_Latn luo_Latn luo_Latn luo_Latn luo_Latn luo_Latn luo_Latn luo_Latn luo_Latn dik_Latn knc_Latn luo_Latn dik_Latn luo_Latn luo_Latn ibo_Latn eng_Latn knc_Latn bem_Latn eng_Latn luo_Latn kam_Latn knc_Latn dik_Latn luo_Latn luo_Latn luo_Latn luo_Latn luo_Latn bam_Latn luo_Latn luo_Latn luo_Latn luo_Latn luo_Latn luo_Latn luo_Latn knc_Latn fon_Latn ltz_Latn sag_Latn eng_Latn vec_Latn